علمت “كود” ان المغرب لعب دورا كبيرا في انضمام محمد عبد العزيز الرئيس الموريتاني الى رئيس غينيا الفا كوندي في مساعي دول غرب افريقيا لحل مشكلة غامبيا واقناع الرئيس يحيى جامع مغادرة السلطة بعد خسارته في الانتخابات الاخيرة. مصدر “كود” اكد ان عبد العزيز ما كان لينضم الى الرئيس الغيني لولا دعم المغرب واخا ماشي عضو فهاد التجمع ديال غرب افريقيا. “السينغال حليف استراتيجي للمغرب بحالها بحال غينيا اللي عند رئيسها علاقات اكثر من قوية مع المغرب. الرباط ساعدات ولد عبد العزيز يكون عندو حضور دولي فاخر ولايتو الرئاسية” يشرح مصدر “كود”. الوساطة نجحات ويحيى جامع غادر السلطة غير بالفلوس بلا دم والرئيس المنتخب رجع هاد الشي كلو ما جاش من الفراغ. بعد تصريح حميد شباط الامين العام لحزب الاستقلال بخصوص حدود المغرب التاريخية٬ كان اتصال للملك محمد السادس بولد عبد العزيز وذاب الخلاف ورسل ليه بنكيران والوزير المنتدب في الخارجية وبدات المياه كترجع فالعلاقات بين الدولتين. هاد الدعم المغربي لانضمام ولد عبد العزيز رجع الخلافات بين الدولتين من الماضي. من مظاهر هاد الصفحة تصريح ولد عبد العزيز قبل اسبوعين بكون موريتانيا ترحب بمرور خط للمحروقات فوق اراضيها٬ في اشارة الى المشروع الضخم المغربي النيجيري لنقل الغاز من هذه الدولة الافريقية الى المغرب عبر حدود عدة دول منها موريتانيا. طبعا تصريح ينهي العلاقات مع الجزائر اللي بغات تركب. عبد العزيز فاخر ايامو فالحكم. شعبيتو نازلة بزاف ومشاكل كثيرة عندو. جات هاد القضية ديال غامبيا باش ترجع ليه الروح وتخرجو من الرئاسيات ديال بلادو من الباب لكبير. رجعات منو زعيم اقليمي ويمكن كيوجدوه لمنصب من بعد الرئاسيات 
سكوب. هدية المغرب لرئيس موريتانيا. ها كيفاش رجعو قائد افريقي وغادي يخرج من الباب لكبير باش يسالي فترتو الرئاسية